
ÎMPLININD astăzi frumoasa vîrstă de două mii de ani, 
profit de ocazia călătoriei unui cunoscut în direcţia voastră 
pentru a vă trimite această misivă. Sper să fiţi bine 
sănătoşi, precum sînt şi eu, iar scrisoarea mea să vă cadă 
greu la stomac atît cit şi celor de aici care şi-au cam luat-o 
în cap, cum se zicea pe vremea noastră. 

De ce vă scriu? Din sentimentalism. Sau din plictiseală. 
Vreau să vă deschid ochii, blegilor, să nu vă lăsaţi 
imbroboditi, aşa cum ati făcut-o sau o veţi face. În primul 
rind trebuie să vă feriti ca de foc de povestirile stiinti- 
fico-fantastice. Ele sînt mărul ispitei din cauza căruia mulţi 
dintre voi vor suferi. Iar alţii suferă şi azi. 

Cînd am făcut prima călătorie în trecut, acum vreo mie 
şi cîteva sute de ani, am vrut să vin personal să vă arăt 
greşeala pe care o faceţi tolerind anticipatiile literare. 
Parcă simt şi acum roua acelei dimineti alunecindu-mi de-a 
lungul spinării fiindcă toată noaptea mă chinuisem să 
descui afurisita de siguranţă a modulului pînă cînd Guţă, 
colegi meu de vîrstă, a avut inspiraţia să apese pe clanta. 
Uşa, bineînţeles că s-a deschis. Asa mi se întîmplă 
întotdeauna. Pe orice pun mîna am ghinion. Totul mi se 
împotriveşte. Pe cînd alţii au un noroc chior. Bunăoară, 
Guţă. Are noroc şi nu ştie să-l folosească. Are noroc fiind 
prietenul meu, cu toate că e un tantalau fără pereche. Nu 
putea să încerce clanta de la început? Nu putea. Fiindcă e 
comod. Mă lasă pe mine să fac totul. A imbatrinit degeaba. 
Apropo, să ştiţi că destui dintre voi vor ajunge aici, în 
viitor. Să nu vă mire asta sau să mă credeţi puţin sărit, că 
sînt mai sănătos la minte ca mulţi dintre voi care azi aveţi 
cinstea complet nemeritată de a fi aici contemporanii mei 
şi care ati avut neobrăzarea să mă felicitaţi amintindu-mi 

citi ani am împlinit de parcă miine-poimiine nu-i veţi 
împlini şi voi şi atunci am să vă arăt eu felicitări. Să 
revenim însă la oile noastre. Vedeţi ce bine îmi amintesc 
proverbele şi zicătorile minunate ale secolului vostru? 
Ehei, nu oricine poate asta. Cum zice proverbul: ai carte, 
ai parte, şi plăteşti oalele sparte. Dar despre ce era vorba? 
Despre felicitări, ba nu, parcă despre altceva. Mi se mai 
întîmplă şi mie din cînd în cînd să uit cite ceva neesential, 
bineînţeles, că şi nevastă-mea îmi spunea deunăzi cînd 
nu-mi găseam pantalonii că m-au năpădit lapsusurile de 
am uitat că nu se mai poartă pantaloni de cîteva sute de 
ani. Mai precis, de la industrializarea costumelor 
energetice cînd, zice dumneaei, tocmai împlinise patru sute 
de primăveri. Ca orice femeie exagerează puţin. În privinţa 
vîrstei. Cu, ia să vedem, sigur că da, cu 137 de toamne. 
Dar cum toamnele nu se pun la socoteală fiind mai multe, 
în felul ei are dreptate. Aici merge proverbul ăla cu 
anotimpurile. Cine-şi face vara sanie s-ar putea să nu 
apuce iarna fiindcă toamna se numără bobocii şi primăvara 
dinţii babelor. Şi astăzi mai păstrăm unele deprinderi 
greşite din trecut. Auzi! Să-ţi fie ruşine cu vîrsta ta! De, 
omul nu e inca perfect, oricît de evoluat ar fi. Mai uită cite 
ceva, mai calcă pe delături uneori, mai şifonează pe cîte 
cineva, mai face exces de zel sau, din contră, mai e 
cîteodată cam indiferent faţă de Marile Cerinţe şi uneori se 
întîmplă chiar să mai dea şi cu tifla, ce să-i faci. Si asta eo 
caracteristică a umanului. Prin aceasta se aseamănă 
trecutul cu prezentul, sau viitorul cu prezentul, sau... dar o 
las baltă că m-am încurcat. Vă povesteam de prima 
călătorie temporală. Modulul era în faza de experimentare 
şi ce ne-am zis noi, adică eu lui Guţă, că aşa sînt osîndit, 
doar eu să am iniţiativă: bă, frate, ce ar fi să le julim ălora 
jucăria, că de bună voie nu ne lasă şi pînă or scoate-o în 
producţia de serie şi pentru uzul particularilor, ne iese păr 
alb, cum sîntem noi c-un picior în groapă. Poate ne ia 
dracu' şi nu mai apucăm, iar pe de altă parte să vezi ce 
feţe or să facă mucoşii cînd şi-or da seama că preasfintele 

lor moaşte de „cei-mai-în-vîrstă” le-au facut figura şi i-au 
lăsat mască fără venerabilele relicve ce le sîntem. Şi apoi 
dacă stai să te gindesti bine, din cauza asta noi nici nu 
sîntem chiar aşa de particulari. Dar ce sîntem? face Guţă. 
Cum ce? Mindria lor naţională, declam eu pătruns pînă în 
străfundul inimii de măreţia momentului, că mi se făcuse 
pielea ca de găină de frig. Cum adică naţională? se miră 
Guţă. 

— Ca o echipă de fotbal, ce dracu esti aşa penibil. Sau 
poate ai uitat ce e aia? Sînt unii care chefuiesc prin 
cantonamente şi pe urmă, la o adică, dau cu piciorul la 
găleată. 

— La minge, încearcă Guta sa mă zăpăcească. 

— Ce e aia? îl întreb hotărit să-i tai cheful. 

— Ceva rotund ca Pamintul. Da-ti trebuie un punct de 
sprijin ca să o nimereşti. Văd eu că încearcă sa se 
eschiveze, dar nu-l las. 

— Guţă, las-o naibii că am îngheţat de tot. Mai bine, hai 
să intrăm. Şi fiindcă am văzut că e de acord să se abţină, 
l-am imbrincit cu toată blindeţea înăuntru, să vad dacă nu 
sună vreo sonerie de alarmă, da' n-a sunat că ăştia nu mai 
au habar de nu ştiu cînd ce-i aia o intrare prin efractie. 
După ce-l adun pe Guţă de pe duşumea, trecem în camera 
ailaltă şi tragem uşile după noi. Ei, fratele meu, acu' să te 
văd, bombanea Guta dramatic, cînd dă cu ochii de 
multitudinea aia de aparate, butoane, beculete şi pirghii. 

— Lasă, ba Guta, că ne descurcăm noi, îi dau eu curaj 
mototolului. Ai uitat cum am şters-o cu mindretea de 
astronavă fotonică? Cum ne-am descurcat atunci, mă 
descurc şi acum. 

— Aoleu, zice el vaitindu-se, cum naiba ne-am descurcat 
cînd le-am adus-o cioburi înapoi de 
au plîns constructorii la 
reconstituire trei luni de zile şi mi-a 
sughitat familia şi după un an de la 
plecarea ei în misiune?! 

— Numai cine nu munceşte nu 

greşeşte, că de-aia cine sapă groapa altuia cade singur în 
ea. Şi lăsîndu-l să rumege adinca înţelepciunea folclorică, 
mă dau către pupitrul de comandă. Erau cam multe pe 
acolo dar cum sub unele mai şi scria ce sînt, îmi fac curaj 
şi dă-i bătaie, Nae! Am împins de probă o manetă înainte şi 
înapoi, de ne-au umplut condica de reclamaţii cu proteste 
oficiale cinci generaţii anterioare şi posterioare, pe o rază 
de zece secole jur-împrejur. Apoi, ce-mi dă mie prin cap: 
bă, Guţă, hai la izvoarele istoriei să vedem ce e p-acolo cu 
dacii şi romanii, poate dăm şi noi mîna cu Cezar şi ciocnim 
un păhărel cu Burebista, că poate aşa-l convingem să nu 
distrugă bunătate de viţă de vie ca să nu lase viitorimea în 
suferinţă, pradă rumeguşului şi citronadelor. Guţă zice: nu 
se poate, da’, asa-i el, oportunist, aşa ca eu, vazind 
entuziasmul lui, ma asez gospodareste in fata pupitrului, 
invirt de un cadran plin cu cifre si trag brusc de maneta. 
Fi, bine, atunci mi-am dat seama pentru prima oara ca 
povestirile de anticipatie sint niste gogosi frumoase, scrise 
pentru a induce in eroare cetatenii nevinovati, fiindca 
expun numai latura optimista a viitorului, omitind cu 
rea-credinta partile sale dure si dezagreabile. Toate sint 
minciuni roze şi dragalase ca nişte papucei cu pampon, 
realitatea fiind cu totul alta şi manifestindu-se plenar prin 
contactul cu tot soiul de proeminențe ascuţite a căror 
prezenţă pînă atunci nu o remarcasem şi pe care probabil 
că indiferența mea le-a indignat şi le-a trezit o atroce 
dorinţă de răzbunare. Răzbunarea e arma prostului, proşti 
dar mulţi, deci, răzbunarea e arma celor mulţi. Unii spun 
că în astfel de momente firile sensibile văd stele verzi. 
Probabil că sensibilitatea mea e deasupra mediei, deoarece 
am văzut stele de toate culorile. Am reuşit însă, e adevă- 
rat, cu un mare efort, să-mi infring simtirile abisale fiindcă 
nu e moral să te laşi pradă simţurilor dezlantuite si, ca 
suprem protest contra slăbiciunii umane, am strigat aoleu! 
şi am deschis ochii. Guţă nu mai protesta pentru că 
leşinase. Atunci apuc o chestie pe care o ochisem mai 
dinainte şi pe care scria: „trageţi în caz de pericol” şi trag 

cu nădejde. Pe dată armăsarul se opreşte şi eu îl spăl pe 
faţă pe bietul Guţă cu nişte apă de gură sustrasă din 
toaleta neveste-mi. El nu pierde vremea să facă ochi şi 
lingind lichidul ce raspindea un parfum duios si discret de 
tescovina, imi zice cu neascunsa admiratie: Nae, ai dat in 
toate gropile! Nu apuc sa-i raspund cu modestia care ma 
caracterizeaza ca deodata se aude un huruit prelung. 

— Ce-i asta, Nae? 

— Habar n-am, ca n-am mai atins nimic. Nu e opera 
mea. 

— Atunci putem proceda prin excludere, face Guta. 

— O fi caderea imperiului roman. 

— De rasarit sau de apus? 

— Pai scoate si tu capu’ si vezi de unde vine. 

Insa Guta care e plin de initiativa ca un spalator de vase 
(cirpa de şters praful) ma lasă pe mine în avangardă. Trec 
în ecluză şi deschid plin de curaj şi cu un neasemuit simţ 
de sacrificiu uşa externă. O avalanşă de resturi menajere, 
oale sparte, cîrpe putrede, roşii stricate, coji de ouă şi alte 
gunoaie umede si lipicioase mi se prabuseste în cap. Asta 
civilizaţie, mă gîndesc eu admirativ şi dau să fug înăuntru. 
Dar cînd e voinţă nu-i putinţă. Reusesc eu cu chiu cu vai să 
fac o semiintoarcere în mijlocul resturilor fetide ce ma 
îngropaseră pina la briu, dar îmi dau seama că gunoaiele 
au blocat usa interna, iar pe cea externa aşijderea. Acu-i 
acu, Nae, c-o făcuşi de oaie. Ai să rămii aici, la 
avanposturile civilizaţiei şi au să-ţi ridice o statuie din 
deşeuri aglomerate pe care va sta scris: Marelui Nae, mort 
pe altarul ştiinţei. Cam puturos altar, ştiinţă, iartă-mă! 
Strig: bă, Guţă, mişcă harababura mai înainte sau mai 
îndărăt că am nimerit la groapa cu gunoi a istoriei. Şi 
gindeste-te că ma sufoc de miasme şi-mi vine să elimin 
toate pilulele nutritive inghitite în ultimul sfert de veac. Si 
alea ca alea, da' ce mă fac dacă dau afară şi pastilele 
informative pe care le-am ingerat în vederea călătoriei? 
Guta, plin de bunăvoință, face un efort intelectual şi mişcă 
modulul. Cu o smucitură bruscă, bineînţeles. Cînd naiba o 

să fie mai atent zăpăcitul ăsta, mă întreb îngrozindu-mă la 
gîndul ca era cît p-aci să-mi rămînă picioarele la cîteva 
decenii distanţă de trup. Mă zbat să ies de sub gunoaie 
ajutat cu entuziasm de bunul meu prieten care-mi dă cu 
uşa în cap. „Guţă, n-ai mai apuca mileniul, stai locului că 
mă laşi fără pricepător”. El înţelege că e groasă şi se 
calmează. Cu chiu cu vai ies din murdărie şi privesc afară. 
Soare, cîmpie, linişte şi celelalte accesorii necesare unui 
călător în timp ce vrea să-şi odihnească sufletul fără a 
modifica ceva din trecut. Fac vreo cîţiva paşi afară şi cînd 
mă întorc, mă trezesc, ei, pariez pe trei sute de ani din 
viata că nu ghiciţi în fata cui. Cimpul cel verde din spatele 
modulului era plin de pari proaspăt cojiti şi ascuţiţi. În 
dreapta un grup de oameni îmbrăcaţi fistichiu. Cînd mă uit 
mai atent îl recunosc pe cel din mijlocul lor, un tip smolit 
la faţă şi încruntat: Vlad Ţepeş. Mă apropii, îi întind mina 
şi spun: salve Vlade, viitorul te salută, hapciu, şi îi trag un 
strănut cu toată măreţia. El strimba din nas că raspindeam 
un parfum cu mare rază de acţiune şi putere distructiva, se 
încruntă şi mai tare şi odată mă trezesc luat pe sus şi 
aruncat grămadă în modul. N-apuc să mă mir bine că şi 
vad doi tipi ce voiu să apuce recensămîntul în acelaşi 
spaţiu locativ cu noi. Erau din patrula timpului şi s-au plins 
mai apoi forurilor superioare că i-am violentat prin 
aplicare de picioare şi de pumni la părţile sensibiloase. Tot 
ei s-au plins, auzi obrăznicie, după ce m-au frustrat de cea 
mai solemnă clipă a vieţii. 

Nevasta mea m-a intimpinat cu multă afectivitate, mai 
ales că băgase de seamă lipsa apei de gură. Şi după cea 
rupt facaletul m-a băgat grijulie în maşina de spălat, cu 
toale cu tot. După care mi-a făcut reanimarea cu un pui în 
mujdei de usturoi şi dezinfectia interna cu un litru de apă 
de gură, încît a doua zi a trebuit să mă duc să-mi 
înlocuiască ficatul artificial ce cu onoare l-am posedat mai 
mult de un deceniu fără reparaţii. Aşa s-a sfîrşit prima mea 
călătorie temporală, dar de atunci s-au schimbat multe. 
Uneori nici nu-mi vine să cred că mai trăiesc. Nu e lucru 

de glumă să ajungi din aproape în aproape la două 
miişoare de ani. La început, cînd m-am oferit voluntar la 
experienţele de conservare nici nu-mi trecea prin minte că 
am să ajung să apuc era autoperfectionarii dirijate cum au 
intitulat-o cei de azi. Şi totuşi nu a fost prea dificil. La 
început medicii au spus că vom trăi 80 de ani. Şi aşa am 
trecut de 2000. După anul 2000 s-a lansat lozinca: „peste 
sută”. Condiţiile de viata se îmbunătăţiseră, medicina se 
transforma tot mai rapid din artă în ştiinţă, noile invenţii 
etc., etc. După ce am trecut de 2100 am vrut să ne tragem 
răsuflarea puţin, dar atunci s-a lansat lozinca: „tot înainte, 
150 fiecare”. Devenisem nişte celebrităţi, ni se vorbea cu 
mult respect şi numai în atmosferă festivă şi sterilizată, 
eram supranumiti „cei ce nu se incovoaie”. Şi uite-asa, din 
lozincă în lozincă, ne-au tirit victorios pina în anul 2150, 
cînd s-a produs explozia ştiinţifică. Asta ne-a mai adăugat 
500 de ani, după care, practic, am devenit nemuritori. Ne 
mai schimbă din cînd în cînd cîte o piesă, pe ici pe colo ne 
mai regenerăm cîte un ţesut, dar încolo, sănătate. Sînt ca 
bradu'. Numai cu noile proiecte nu sînt de acord, dar 
rămăsesem la călătorii. S-a progresat aşa de mult în do- 
meniul asta, încît astăzi transferul cronospatial e o meserie 
de paria şi se dă numai ca pedeapsă pentru delicte comise 
contra Omului. Aşa a patit cunoscutul meu prin care vă 
trimit această informare. A cîriit contra proiectului de 
redimensionare, asta se va practica, după cum se şopteşte, 
cu trei metode: pe cale chirurgicală, prin extirparea 
anumitor organe ce nu mai prezintă nici un folos datorită 
modificării metabolismului, pe cale genetică, actionindu-se 
asupra codificărilor ADN, ARN, şi pe cale psiho-chimică, 
prin substanţe care produc modificări psihice şi prin 
exerciţii psihice care produc modificări chimice şi fizice ale 
organismului. Dar astea sînt nişte chestii prea docte 
pentru creierele voastre fragede şi mi-e frică sa nu vă 
astenizati înainte de a termina de citit. Cunoscutul meu e 
foarte nemulţumit. Are şi de ce, săracu'. Păi numai să 
apuci odată să călătoreşti în cronobuzul pentru secolul 18 
7 


ca-ti blestemi toţi strămoşii, urmaşii şi contemporanii. Am 
patit-o si eu odată cînd m-au pedepsit fiindcă am introdus 
un purice în armura nu ştiu cărui Ludovic, înaintea unei 
bătălii cînd el trebuia să ţină un discurs şi să facă un gest 
istoric. Ştiţi ce poate să facă un purice dintr-un gest 
istoric? O catastrofă mondială. Au muncit fraţii trei 
generaţii să aducă iar căruţa istoriei pe drumul drept, iar 
pe mine m-au trimis în secolul 19 să ajut acolo la nu ştiu ce 
naiba, că mai bine nu mă trimiteau. Le-am plins personal 
după aia de milă şi în mod sincer, spontan şi tovărăşesc, 
aşa că au renunţat să mă mai pedepsească. Gurile rele zic 
„din cauza vîrstei”, dar nu-i asa, că ăştia nu iartă pe 
nimeni. Cînd preşedintele Consiliului planetar a tras un 
mic chefulet cu nişte codane în seraiul unui sultan de prin 
secolul doisprezece, credeţi că l-au iertat? Da' de unde! 
L-au trimis tocmai în vremea faraonilor să caute cai verzi 
pe pereţi, urme ale unor vizitatori extratereştri, care s-au 
dovedit mai apoi, datorită aportului celui pedepsit, 
bineînţeles, care e un om foarte serios, cu numai 50 de ani 
mai tînăr ca mine, s-au dovedit, ziceam, a fi nici mai mult 
nici mai puţin decît urmele unor civilizaţii dispărute, 
anterioare nouă, şi după cum s-a aflat mai apoi, transferate 
cronospatial în viitorul nostru. 

Aşa m-au pedepsit şi pe mine pe vremuri. De acceptat a 
trebuit să accept că altfel nu-mi mai dădeau piese de 
schimb şi plaminii mei cam începuseră să joace pe la 
încheieturi, iar filtrele se cam îmbicsiseră de cînd am 
descoperit că drăcia aia de iarbă 
adusă din Alfa Centaur e bună de 
fumat. Mă scol eu de dimineaţă şi 
mă înfig în staţie la cronobuz. Unii 
se duceau cu cronoleta, dar eu 
m-am gîndit că nu cadrează cu 
personalitatea mea. Şi stau, şi stau 
şi trec două cronobuze, dar nici 
unul nu opreşte că erau aşa de 
aglomerate încît nu mai încăpea nici 

o gaură neagră înăuntru. Am încercat să fac autostopul la 
cronoturismele proprietate personală, dar scirbele de la 
volan n-au catadicsit nici să încetinească măcar. Se făcuse 
o grămadă în staţie de mă apuca groaza cînd mă gindeam 
la ce va fi la urcare. Cînd, în sfirşit, a oprit un cronobuz, 
l-am luat la disperare. Am apucat să pun un singur picior 
pe scară şi să mă agăţ cu două degete de bara de susţinere 
cînd pilotul a şi demarat în trombă. Cu chiu cu vai am 
reuşit să-mi bag şi virful celui de la doilea pantof sub cizma 
unuia, apoi am inghiontit un tip cu o geantă plină de 
documente istorice, l-am bruscat putin, am devenit pe 
urmă violent şi cu ultimele puteri am urlat „înaintează, 
nene, că nu mă mai pot ţine”. Tipul, umanitar probabil, a 
aruncat geanta în mijlocul mulţimii, cu ocazia asta zburind 
pe uşă cîteva hirtii ce au stirnit unele inadvertente cu 
manualele de istorie oficiale, si m-a insfacat de reverele 
hainei. Imi luasem un costum adecvat epocii. M-a prins 
inainte de a ma prabusi in mijlocul celui de al treilea 
Reich. Dar lornionul tot l-am pierdut. Din fericire a cazut 
pe masa unui maresal care l-a folosit cu plăcere pina la 
procesul de la Nurenberg, cind l-a scapat jos in timp ce 
încerca să-şi taie venele cu el. Patrula timpului a intervenit 
culegind cioburile şi lasindu-l mirat si in viata, dar nu 
pentru mult timp. Eram acum cu ambele picioare pe scara 
si cu miinile inclestate de bara de deasupra usii. La prima 
staţie însă, de mine s-au agăţat doi insi cu intenţia 
nedeclarata de a trece peste cadavrul meu in caz ca nu 
vreau sa cobor viu de buna voie. M-au escaladat tatonind 
delicat cu bocancii plini de noroi tot ce mai ramasese viu 
împrejur şi dedesubtul lor, facindu-ma să-mi dau seama 
brusc şi dureros că pantofii mei de lac nu fac faţă cu 
succes unei astfel de situaţii şi amintindu-mi că primisem o 
lovitură in fluierul piciorului în urmă cu o lună la o 
demonstraţie de reconstituire a popularului joc din 
antichitate numit fotbal. Am refuzat să mă mai gîndesc la 
superbii mei pantaloni în dungi şi am încercat fără succes 
să recuperez cele două părţi în care se scindase jiletca. 

Între timp, butonii de argint de la mineci alunecau 
imparabil în susul braţelor, odată cu două fişii de epiderma 
personală si  nesintetică. Jobenul îmi acoperea tot 
orizontul, izolindu-ma  spiritualiceşte de mediul 
înconjurător, ceea ce a fost un mare noroc, deoarece astfel 
nimeni nu a reuşit să înţeleagă cui anume îi erau adresate 
binecuvîntările colorate şi viguroase ce-mi ieseau de pe 
buze. Cînd, în sfirşit, am reuşit să cobor, am descoperit, 
fără să mă mai mir, o urmă de talpă pe umărul drept, iar 
un obiect neidentificat m-a tencuit cu noroiul istoriei din 
cap pină în picioare. Nu am timp să vă scriu cea mai 
urmat, deoarece tipul care trece pe la voi se grăbeşte, aşa 
că vă previn încă o dată sa va feriti de literatura 
stiintifico-fantastica. Totul e o inscenare, iar ceea ce este 
adevărat e atît de greu de dibuit încît vă sfătuiesc spre 
binele vostru şi al urmaşilor voştri să vă lăsaţi păgubaşi. Pe 
deasupra, mai e folosită de cei de azi ca mijloc de 
intoxicare a opiniei publice din epoca voastră, astfel încît 
eventualii martori oculari ai unor deformări ale istoriei sau 
întîmplări extraordinare datorate vreunui zăpăcit venit din 
viitor sa nu fie crezuti dacă ar face cunoscut ceea ce au 
văzut. Cele cu adevărat profetice sau veridice sînt făcute 
neverosimile cautindu-se a se forma la public un fenomen 
de respingere a bizarului, insolitului, fantasticului, cultivîn- 
du-se banalul, descriptivul plicticos al cotidianului sau în 
cel mai bun caz absurdul. Se acţionează, de asemenea, 
asupra stilului, alterindu-se chiar calităţile literar-artistice 
şi determinînd astfel editorii să refuze publicarea tuturor 
creaţiilor cu un conţinut s.f. pe motiv că nu le place genul. 
Totuşi, se ivesc şi consecinţe neprevăzute. Anumiți indivizi, 
mai mult decît dubioşi, se transforma în fani infocati 
compromitind astfel eforturile celor de azi. Părerea mea 
strict personală este că nu e bine să vă luaţi de piept cu 
viitorul. 


Cu drag, 
Un fost contemporan 

